خاریجی ایشلر ناظیری مولود چاووش اوغلو یئنی نوع کروناویروسون (کووید-19) یاییلدیغی گون‌لرده 103 اؤلکه‌دن 65 مین‌دن چوخ تورکیه وطنداشی‌نین اؤلکه‌یه گتیریلدیگینی سؤیله‌ییب.
چاووش اوغلو خاریجی ایشلر ناظیرلیگی‌نین "کووید-19" دستک و کووردیناسیون مرکزینده گوندمه دایر وئردیگی آچیقلامادا دئییب:
تورکیه "کووید-19" اپیدمیسی ایله موباریزه چرچیوه‌سینده گؤردوگو تدبیرلر و گؤستردیگی موفقیت‌لی فعالیت لر بوتون دونیایا نومونه اولدو. بو پروسه تورکیه‌-ده کی ساغلیق سیستمی‌نین نه قدر گوج‌لو اولدوغونو اورتایا قویدو. اؤلکه داخیلینده پاندمی ایله موباریزه ائدرکن اؤلکه خاریجینه دا یاردیم‌لار چاردیردیق".
چاووش اوغلو اؤلکه خاریجینده یاشایان تورکیه وطنداش‌لاری‌نین گتیریلمه‌سی اوچون گؤستردیک‌لری فعالیت‌لره ده توخونا‌راق، "اینفکسیون یاییلدیقجا تورکیه-‌یه تخلیه اوچون طلب‌لر اولدو. ایندییه قدر 103 اؤلکه‌دن 65 مین‌دن چوخ وطنداشیمیزی تورکیه-‌یه قایتاردیق. قارشی‌دان گلن گون‌لرده ده وطنداش‌لاریمیزی گتیرمه‌یه داوام ائدجییک" دئییب.
ناظیر چاووش اوغلو "کووید-19" پاندمی‌سیندن اؤلکه خاریجینده ایندییه قدر 473 تورکیه وطنداشی‌نین ایسه حیاتینی ایتیردیگینی، بون‌لاردان 350-دن چوخونون جنازه‌سینی تورکیه-‌یه گتیردیک‌لرینی قئید ائدیب.
